Bradimetabolizam
Bradimetabolizam (grč. βραδύ - bradi = sporo, polahko + μεταβάλλειν - metaballein = brzi promet, obrt) odnosi se na metabolizam visoko aktivnih organizama koji je znatno sporiji u mirovanju. Bradimetaboličke životinje mogu često doživjeti dramatične promjene u brzini metabolizama, u vezi se dostupnosti hrane i prisustvom povoljne temperature. Mnogi ovakvi organizmi, u pustinjama i na područjima koja su izložena ekstremnim zimama, u stanju su da se "gašenjem" metabolizma približe stanju koje je blizu smrti, sve dok se ne vrate povoljni životni uvjeti (vidi hibernacija i estivacija ). Postoji nekoliko varijanti bradimetabolizma. Kod sisara, životinje obično imaju prilično visok metabolizam, a do najniže razine pada samo u periodima sa malo hrane. Kod većine gmizavaca, normalan metabolizam je prilično nizak, ali se može podići kada je to potrebno, obično putem pokretanja kraćih naleta aktivnosti u vezi sa hvatanjem plijena.